வாதாதாம் புதைபடிவ பூங்கா
'''வாதாதாம் புதைபடிவ பூங்கா''' (''Wadadam Fossil Park''), [[மகாராட்டிரம்|மகாராட்டிரா]] மாநிலம் கட்சிரோலி மாவட்டத்தில் உள்ள [[கட்சிரோலி மாவட்டம்|சிரோஞ்சா]] வட்டத்தில் உள்ள வாதாதாம் என்ற கிராமத்தில் அமைந்துள்ளது. இது சுமார் சிரோஞ்சாவிலிருந்து 19 கி.மீ. தொலைவிலும், மாவட்டத் தலைமையகமான கட்சிரோலிக்கு தெற்கே 189 கி.மீ. தொலைவிலும் அமைந்துள்ளது. இங்குப் பழங்கால ஆராய்ச்சியாளர்கள் குழு புதைபடிவங்களைக் கண்டுபிடித்துள்ளனர். இவை [[தொன்மா|டைனோசர்]] படிமங்கள் என்றும் மில்லியன் கணக்கான ஆண்டுகள் பழமையானவை என்றும் நம்பப்படுகிறது. [[இந்தியா|இந்தியாவில்]], அதிக எண்ணிக்கையிலான புதைபடிவங்கள் கண்டுபிடிக்கப்பட்ட நாட்டின் ஐந்து இடங்களில் சிரோஞ்சாவும் ஒன்றாகும். கொத்தப்பள்ளி-போச்சம்பள்ளி கிராமத்தில் 1959ஆம் ஆண்டு கண்டுபிடிக்கப்பட்ட டைனோசரின் முழு [[தொல்லுயிர் எச்சம்|எலும்புக்கூடு]], [[கொல்கத்தா|கொல்கத்தாவில்]] உள்ள அருங்காட்சியகத்தில் வைக்கப்பட்டுள்ளது.&lt;ref&gt;{{Cite web|url=https://gadchiroli.gov.in/tourist-place/wadadham-fossils-park/|title=Wadadham Fossils Park {{!}} District Gadchiroli, Government of Maharashtra {{!}} India|language=en-US|access-date=2022-01-24}}&lt;/ref&gt;
 
 == புதைபடிவங்கள் ==
 வாதாதாம் புதைபடிவ பூங்கா அரை சதுர கிலோமீட்டர் பரப்பளவில் இந்தியாவின் முதல் டைனோசர் தளமாக அமைந்துள்ளது. இங்குத் தாவரங்கள் மற்றும் விலங்கினங்களின் படிமங்கள் அப்படியே காணப்படுகின்றன. [[தெற்கு ஆசியா|இந்தியத் துணைக்கண்டத்தின்]] இந்த பகுதிகளில் சௌரோபாட்கள் இருந்த காலத்தில் தாவரங்களின் புதைபடிவங்கள் இருந்தன. [[சுராசிக் காலம்|சுராசிக் காலத்தின்]] நடுப்பகுதியில் ''குளோசோப்டெரிசு'' மற்றும் டாடாக்சிலோன் ஊசியிலை மரங்களுடன் இணைந்து இருந்த ராட்சத சௌரோபாட்களுடன் இந்த பகுதி காடுகளால் நிறைந்திருந்தது.&lt;ref&gt;{{Cite web|url=https://indianexpress.com/article/india/india-others/first-dino-site-in-india-with-flora-fauna-intact/|title=First dino site in India with flora, fauna intact|date=2015-06-14|website=The Indian Express|language=en|access-date=2022-01-24}}&lt;/ref&gt;
 
 வாதாதாம் புதைபடிவ பூங்காவில் [[கற்காலம்|கற்கால (பேலியோலிதிக்)]] கருவிகள் கண்டுபிடிக்கப்பட்டுள்ளன. இந்த கல் கருவிகள் சுமார் 2.5 மில்லியன் ஆண்டுகளுக்கு முன்பு பயன்படுத்தப்பட்டன. இந்த இடம் ''பாரபசரஸ்'', ''கோட்டாசரசு'', ''யமன்பல்லியென்சிசு'' மற்றும் சில [[மீன்|மீன்கள்]] மற்றும் டைனோசர்களின் புதைபடிவங்களுக்கும் அறியப்படுகிறது. சிரோஞ்சாவில் மொத்தம் 24 புதைபடிவ தளங்கள் உள்ளன.&lt;ref&gt;{{Cite web|url=https://timesofindia.indiatimes.com/city/nagpur/paleolithic-tools-discovered-in-sironchas-fossil-park/articleshow/51747258.cms|title=Paleolithic tools discovered in Sironcha's fossil park {{!}} Nagpur News - Times of India|last=Vijay Pinjarkar|date=Apr 9, 2016|website=The Times of India|language=en|access-date=2022-01-24}}&lt;/ref&gt;
 
 வாதாதாம் பகுதி புதைபடிவ பூங்காவாக மாறியுள்ளதால், இந்த பகுதியில் காணப்படும் விலங்குகள் மற்றும் தாவரங்களின் பெரிய கேலிச்சித்திரங்களைச் சம்பந்தப்பட்ட அதிகாரிகள் வைத்துள்ளனர்.&lt;ref&gt;{{Cite magazine |last=Kunal V. Shinde |date=April 18, 2015 |title=People to get feel of Lower Jurassic period as Maharashtra Fossil Park to bring alive dinosaur era |url=https://www.indiatoday.in/india/story/maharashtra-fossil-park-jurrasic-period-dinosaur-era-249094-2015-04-18 |magazine=India Today |language=en |access-date=2022-01-24}}&lt;/ref&gt; [[இந்தியத் தொல்லியல் ஆய்வகம்|இந்தியத் தொல்பொருள் ஆய்வுத் துறை]] மாநில தொல்லியல் இயக்குநரகம் மற்றும் ஒத்துழைப்புக்கான [[அருங்காட்சியகம்|அருங்காட்சியகங்கள்]] இணைந்து விலங்குகளின் முப்பரிமாண பிரதிகளை நிறுவ முன்வந்துள்ளன. 
 
 == அணுகல் ==
 இது [[தெலங்காணா|தெலங்காணாவின்]] [[நிசாமாபாத் (தெலுங்கானா)|நிஜாமாபாத்]] மற்றும் [[சத்தீசுகர்|சத்தீசுகரில்]] உள்ள [[ஜெகதல்பூர்|ஜெகதல்பூரை]] இணைக்கும் [[தேசிய நெடுஞ்சாலை 16 (இந்தியா)|தேசிய நெடுஞ்சாலை 16-ல்]] அமைந்துள்ளது. தெலங்காணாவில் உள்ள [[மஞ்செரியல்]] மற்றும் மகாராட்டிராவில் உள்ள [[பல்லார்பூர்|பல்லார்ஷா]] ஆகியவை அருகிலுள்ள தொடருந்து நிலையங்கள் ஆகும்.&lt;ref&gt;{{Cite web|url=https://www.dnaindia.com/india/report-maharashtra-to-soon-have-fossil-park-with-jurassic-era-remains-2573680|title=Maharashtra to soon have fossil park with Jurassic-era remains|website=DNA India|language=en|access-date=2022-01-24}}&lt;/ref&gt;
 
 == மேற்கோள்கள் ==
 {{Reflist}}
 
 [[பகுப்பு:தொல்லுயிர் எச்சங்கள்]]